На основу члана 28. и 29. Закона о пољопривредном земљишту (''Службени гласник Републике Србије'', број 62/06, 65/08, 41/09 ) и члана 37. Статута Града Ниша (''Службени лист Града Ниша'', број 88/08 ),

 Скупштина Града Ниша, на седници од \_\_\_\_\_\_\_ 2014.године, доноси

**О Д Л У К У**

**О ИЗМЕНИ ОДЛУКЕ О ЗАШТИТИ ПОЉОПРИВРЕДНОГ ЗЕМЉИШТА И ОРГАНИЗОВАЊУ ПОЉОЧУВАРСКЕ СЛУЖБЕ НА ПОДРУЧЈУ ГРАДА НИША**

**Члан 1.**

У Одлуци о заштити пољопривредног земљишта и организовању Пољочуварске службе на подручју Града Ниша (''Службени лист Града Ниша'' број 90/13), у члану 7. став 3. мења се, тако да гласи:

'' Управа надлежна за послове пољопривреде, организоваће обављање послова из става 2. овог члана''.

**Члан 2.**

Члан 22. се брише.

**Члан 3.**

 Ова одлука ступа на снагу осмог дана од дана објављивања у ''Службеном листу Града Ниша''.

Бој: \_\_\_\_\_\_\_\_\_\_\_\_

У Нишу, \_\_\_\_\_\_\_\_2014.године

**СКУПШТИНА ГРАДА НИША**

 **ПРЕДСЕДНИК**

 **Проф.др Миле Илић**

**Образложење**

Одлуком о заштити пољопривредног земљишта и организовању Пољочуварске службе на подручју Града Ниша (''Службени лист Града Ниша'' број 90/13), чланом 7. став 3., послови Пољочуварске службе поверени су Јавном комуналном предузећу ''Горица''. Финансијска средства неопходна за рад и функционисање Пољочуварске службе обезбеђују се у буџету Града Ниша а Одлуком о буџету Града Ниша за 2014.годину (''Службени лист Града Ниша'' број 95/13) опредељена су на позицијама Управе за пољопривреду и развој села.

Применом предметне одлуке у пракси, утврђено је да овако прописани концепт отежава и бирократизује рад Пољочуварске службе, те се у циљу боље организације исте службе и усклађивања Одлуке о заштити пољопривредног земљишта и организовању Пољочуварске службе на подручју Града Ниша са надлежностима Управе за пољопривреду и развој села, доноси Одлука о измени Одлуке о заштити пољопривредног земљишта и организовању Пољочуварске службе на подручју Града Ниша.

**УПРАВА ЗА ПОЉОПРИВРЕДУ И РАЗВОЈ СЕЛА**

 **НАЧЕЛНИК**

 **Саша Стоиљковић**